รายการระหว่างกัน

1.  รายการระหว่างกันกับบริษัทย่อยและบริษัทร่วม

ข้อมูลการลงทุนในบริษัทย่อยและบริษัทร่วมของเครือซิเมนต์ไทยได้แสดงไว้แล้วในหน้า 23 - 26
รายการระหว่างกันซึ่งเกิดขึ้นกับบริษัทย่อยและบริษัทร่วม
เป็นธุรกรรมซึ่งเกิดขึ้นระหว่างบริษัทต่อบริษัท ตามปกติทางการค้า เพื่อประโยชน์สูงสุดของบริษัท
โดยใช้นโยบายซื้อขายต่อรองกันตามกลไกตลาด
โดยการเทียบเคียงราคากับตลาดหรือธุรกิจที่มีลักษณะใกล้เคียงกัน สามารถต่อรอง
ตกลงราคาได้ตามสมควร รายการระหว่างกันส่วนใหญ่ ได้แก่

1.  การซื้อขายสินค้าและบริการระหว่างกัน

  1.2 การกู้ยืมเงินระหว่างกันในรูปของตั๋วสัญญาใช้เงิน

  1.3 การซื้อขายอสังหาริมทรัพย์ระหว่างกัน

  1.4 สัญญาค่าธรรมเนียมอนุญาตบริษัทในเครือซิเมนต์ไทยให้ใช้ทรัพย์สินทางปัญญา

  1.5 สัญญาในการจัดเก็บค่าธรรมเนียมการจัดการทางธุรกิจ

  1.6 การค้ำประกันเงินกู้

ทั้งนี้ได้แสดงรายการไว้ในหมายเหตุประกอบงบการเงินรวม ข้อ 1, 4, 21 และ 25
และหมายเหตุประกอบงบการเงินของบริษัทฯ ข้อที่ 1, 4, 20 และ 22

2. รายการระหว่างกันกับบุคคลที่มีอิทธิพลอย่างมีสาระสำคัญ ผู้บริหารสำคัญ
รวมถึงสมาชิกในครอบครัวของบุคคลดังกล่าว

  - ไม่มี

3.  รายการระหว่างกันกับกิจการที่มีบุคคลที่มีอิทธิพลอย่างมีสาระสำคัญ ผู้บริหารสำคัญ
    รวมถึงสมาชิกในครอบครัวของบุคคลดังกล่าวเป็นคนเดียวกัน

  - ไม่มี

การอนุมัติการทำรายการระหว่างกัน

บริษัทมีการกำหนดอำนาจดำเนินการไว้อย่างชัดเจนในแต่ละบริษัทโดยได้รับอนุมัติจากคณะกรรมการบริษัทฯ
ซึ่งการกำหนดอำนาจอนุมัติได้มีการพิจารณาทบทวนอย่างสม่ำเสมอเพื่อให้มีความคล่องตัวในการดำเนินงาน
และมีระบบการควบคุมภายในที่ดีเพียงพอที่จะทำให้ไม่เกิดการรั่วไหล หรือการทุจริต นอกจากนั้น
การที่เครือซิเมนต์ไทยได้กำหนดระบบการวัดผลการดำเนินงานไว้ทั้งในระดับบริษัท ระดับกลุ่ม
และมีการพิจารณาประเมินผลเป็นประจำในระดับเครือฯ ทำให้บริษัทต่างๆ
และธุรกิจตระหนักเป็นอย่างดีถึงผลที่เกิดขึ้นจากรายการระหว่างกันดังกล่าว
จึงมีความเคร่งครัดในการกำกับดูแลเพื่อให้กลไกในการซื้อขายต่อรองกันตามราคาตลาดเป็นเครื่องมือที่ใช้ในการดำเนินธุรกิจปกติของบริษัทได้อย่างมีประสิทธิภาพและเกิดประสิทธิผล

นโยบายหรือแนวโน้มการทำรายการระหว่างกันในอนาคต

รายการระหว่างกันของบริษัทในอนาคต จะเป็นรายการที่ดำเนินการตามปกติทางการค้า
โดยใช้นโยบายซื้อขายต่อรองกันตามกลไกตลาดของธุรกิจเช่นเดิม
ไม่มีการถ่ายเทผลประโยชน์ระหว่างบริษัทกับบริษัทที่เกี่ยวข้องหรือบุคคลที่เกี่ยวข้อง

รายการที่เกี่ยวโยงกันในรอบปี 2547 แบ่งตามประเภทของรายการได้ดังนี้

1.  รายการให้ความช่วยเหลือทางการเงิน

    1.  บริษัทฯ ทำรายการกับบริษัทย่อย จำนวน 9 รายการ มูลค่าธุรกรรมรวมประมาณ 3,349
        ล้านบาท

    2.  บริษัทย่อยทำรายการกับบริษัทย่อย จำนวน 5 รายการ มูลค่าธุรกรรมรวมประมาณ 556
        ล้านบาท

    3.  บริษัทย่อยทำรายการกับบริษัทร่วม จำนวน 1 รายการ มูลค่าธุรกรรมประมาณ 138
        ล้านบาท

    4.  บริษัทฯ ทำรายการกับบริษัทอื่น จำนวน 1 รายการ มูลค่าธุรกรรมประมาณ 240
        ล้านบาท

2.  รายการเกี่ยวกับการได้มาซึ่งสินทรัพย์

    1.  บริษัทย่อยทำรายการกับบริษัทย่อย จำนวน 4 รายการ มูลค่าธุรกรรมรวมประมาณ
        1,589 ล้านบาท

    2.  บริษัทย่อยทำรายการกับบริษัทร่วม จำนวน 1 รายการ มูลค่าธุรกรรมประมาณ 510
        ล้านบาท

3.  รายการธุรกิจปกติหรือสนับสนุนธุรกิจปกติ

    1.  บริษัทย่อยทำรายการกับบริษัทร่วม จำนวน 1 รายการ มูลค่าธุรกรรมประมาณ 120
        ล้านบาท

    2.  บริษัทย่อยทำรายการกับบริษัทอื่น จำนวน 1 รายการ มูลค่าธุรกรรมประมาณ 996
        ล้านบาท

ในแต่ละรายการที่เกิดขึ้นในปี 2547 ทั้งหมด 23 รายการข้างต้นนั้น
ถึงแม้ว่าจะเป็นรายการเกี่ยวโยงกัน
แต่ก็เข้าข่ายได้รับการยกเว้นตามประกาศเรื่องการเปิดเผยข้อมูลและการปฏิบัติการของบริษัท
จดทะเบียน เนื่องจาก

1.  เป็นการตกลงเข้าทำรายการเกี่ยวโยงระหว่างบริษัทฯ / บริษัทย่อย กับบริษัทย่อยที่ไม่มีบุคคล
    เกี่ยวโยงอื่นถือหุ้นเกินกว่า 10% ในรายการที่ 1.1, 1.2 และ 2.1

2.  เป็นการตกลงเข้าทำรายการเกี่ยวโยงที่มีมูลค่ารายการไม่เกินร้อยละ 0.03
    ของสินทรัพย์ที่มีตัวตนสุทธิของบริษัทฯ ในรายการที่ 1.1, 1.2 และ 2.1

3.  เป็นการตกลงเข้าทำรายการเกี่ยวโยงระหว่างบริษัทย่อยของบริษัทฯ กับนิติบุคคลอื่นที่บริษัทฯ /
    บริษัทย่อยส่งบุคคลที่เกี่ยวโยงเข้าไปดูแลนิติบุคคลอื่นในฐานะผู้ถือหุ้น ในรายการที่ 1.3, 1.4,
    2.2, 3.1 และ 3.2